473.01 ORDNI DWAR NOMINA TAL-AWTORITÀ KOMPETENTI L-AVVIŻ LEGALI 392 tal-2004. L-AVVIŻ LEGALI 392 tal-2004. 1. Titolu. It-titolu ta’ dan l-Ordni hu Ordni dwar Nomina tal-Awtorità Kompetenti. 2. Nomina tal-awtorità kompetenti. Kap. 473. (1) Il-Kummissarju tat-Taxxa fuq il-Valur Miżjud, hawnhekk iżjed ’il quddiem imsejjaħ "il-Kummissarju", bħala l-awtorità kompetenti għall-finijiet tal-Att dwar l-Eko-Kontribuzzjoni, hawnhekk iżjed ’il quddiem imsejjaħ "l-Att", biex iwettaq il-funzjonijiet tal-awtorità kompetenti taħt l-imsemmi Att. (2) Fl-eżerċizzju ta’ dawk il-funzjonijiet: (a) il-Kummissarju jista’ jiddelega lil kull uffiċjal pubbliku kull wieħed mid-drittijiet, dmirijiet, setgħat u funzjonijiet oħra vestiti fih, konferiti lilu jew imposti fuq u bl-Att jew bis-saħħa ta’ regolamenti magħmulin taħt l-Att; u (b) il-Kummissarju jista’ jiddelega lil kull tali persuna dawk id-drittijiet, dmirijiet, setgħat u funzjonijiet oħra vestiti fih, konferiti lilu jew imposti fuq u bl-Att jew bis-saħħa ta’ regolamenti magħmulin taħt l-Atthekk kif il-Ministru responsabbli għall-implimentazzjoni ta’ l-istrateġija dwar immaniġġar tal-iskart jista’ jordna bil-miktub: Iżda l-Kummissarju ma jistax jiddelega dawk id-drittijiet, dmirijiet, setgħat u funzjonijiet oħra vestiti fih, jekk dik il-persuna ma tkunx kunsidrata mill-Kummissarju bħala persuna kapaċi u idoneabiex twettaq dawk id-drittijiet, dmirijiet, setgħat u funzjonijiet oħra.